 **Vilonya Község Polgármestere**

8194 Vilonya, Kossuth u. 18., Tel.: 88/ 490-163;e-mail: [vilonya@vilonya.hu](mailto:vilonya@vilonya.hu)

|  |
| --- |
|  |

**Előterjesztés**

|  |  |  |  |
| --- | --- | --- | --- |
| Tárgya: | **Vilonya 425/13 hrsz-ú ingatlan értékesítéséhez önkormányzati hozzájárulás** | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | Vilonya Község Önkormányzata Képviselő-testületének az önkormányzati tulajdonú építési telkek értékesítési feltételeiről 4/2016.(IV.6.) önkormányzati rendeleteVilonya Község Polgármesterének 9/2020.(III.19.) Pm. határozata a vilonyai 425/13. hrsz-ú telek vevőinek kijelöléséről | | |
| Fontosabb  jogszabályok: | A Polgári Törvénykönyvről szóló 2013. évi V. törvényAz ingatlan-nyilvántartásról szóló 1997. évi CXLI. törvény | | |
| Előterjesztés  szövege: | Magony Tamás és Magony Beáta (a továbbiakban: vevők) részére kedvezményes (**részletfizetési kedvezmény**) telekvásárlásához a 6/2020.(III.19.) Pm. határozatával a polgármester hozzájárult, a kérelmezőket vevőként kijelölte.  Fentiekre tekintettel a vevők 2020. április 23. napján aláírt adásvételi szerződéssel a részletfizetést megkezdték, az első részletet, 500.000,-Ft-ot befizettek a 425/13 hrsz-ú lakótelek megvásárlására vonatkozóan.  A vevők a telek teljes vételárát a szerződésben szereplő határidőig befizették, az önkormányzat felé tartozásuk nincs, továbbá a lakótelket négy éven belül lakóépülettel beépítették.  Az adásvételi szerződés alapján a megvásárolt ingatlanra 10 év időtartamra elidegenítési tilalom került feltüntetésre a beépítési kötelezettség és a rendeletben előírt kötelezettségek teljesítésének biztosítására, melynek jogosultja Vilonya Község Önkormányzata.  A vevők 2025. május 9. napján kérelmet nyújtottak be, hogy Vilonya Község Önkormányzata járuljon hozzá az ingatlan értékesítéséhez és az elidegenítési tilalom törléséhez.  Vilonya Község Önkormányzata Képviselő-testületének az önkormányzati tulajdonú építési telkek értékesítési feltételeiről szóló 4/2016.(IV.6.) önkormányzati rendeletben, valamint a szerződésben foglaltakat a vevők teljesítették, a kedvezmény igénybevétele során nem keletkezett visszafizetési kötelezettség, az eladási ár a teljes áron valósult meg, amit a vevők be is fizettek.  Kérem a Tisztelt Képviselő-testületet, hogy a határozati javaslatban foglaltakat megvitatni és elfogadni szíveskedjen. | | |
| Mellékletek: | - | | |
| Keltezés: | Vilonya, 2025. május 21. | | |
| Előterjesztő aláírása: | Fésüs Sándor  polgármester s.k. | | |

**Határozati javaslat:**

**…./2025. (V.22.) Kt. határozat**

**Vilonya 425/13 hrsz-ú ingatlan értékesítéséhez önkormányzati hozzájárulás**

Vilonya Község Önkormányzat Képviselő-testülete 2025. május 22. napján megtartott ülésén megtárgyalta a „**Vilonya 425/13 hrsz-ú ingatlan értékesítéséhez önkormányzati hozzájárulás**” tárgyú előterjesztést, és az alábbi határozatot hozta:

1. Magony Tamás és Magony Beáta vevők kérelmére az általuk megvásárolt Vilonya 425/13 hrsz-ú ingatlan értékesítéséhez a Képviselő-testület hozzájárul, és engedélyezi a 10 évre szóló beépítési kötelezettség biztosítására bejegyzett elidegenítési tilalom törlését.
2. Felhatalmazza a polgármestert, hogy a szükséges jognyilatkozatokat megtegye, a hozzájáruló nyilatkozatot aláírja.

**Határidő**: azonnal

**Felelős:** dr. Guti László jegyző

Fésüs Sándor polgármester

Bárdos-Szabó Nikolett hatósági irodavezető